Ferit Lamaj

** Ferit Lamaj ** (Korçë, 6 janar 1955) është shkrimtar shqiptar për fëmijë. Kreu studimet e larta për gjuhë-letërsi shqipe në Tiranë.  Lamaj është një nga fabulistet me te mire shqiptare.  Ka publikuar 60 libra, në faqet e të cilëve renditen mbi 3500 fabula. Disa nga titujt e librave: “Në verë dhe në dimër”; “Në kopshtin zoologjik”; “Tosi me fustan”; “Kush e hëngri mjaltin ?”; “Gjelkokoshi zgjon derrkucin”; “Bilbili dhe gjinkalla”; “201 fabula”; “Dhelpra doganiere”; “Dhelpra e Trojës”; “Kafshët flasin”; “Bubi, beci dhe kaleci”; “1111 fabula”; “Papagalli pinguin”; “Një deve pranë Eifelit”; “Derri me tri këmbë”; “Fabula erotike”; “Gërvisht e gërvisht”; “Mikrofabula”; “Lakuriqi lakuriq”; “Miss Dhia”; “Mbreti xhuxh”; “Gici dhe polici”; etj.  

Fabulat e Ferit Lamajt janë përkthyer e botuar në disa gjuhë : anglisht, frëngjisht, spanjisht, italisht, greqisht e rumanisht.  
Krijimtaria e tij është ekranizuar në albume fabuleske nga TV shqiptar, nën interpretimin e aktorëve Kadri Roshi, Margarita Xhepa, Lazër Filipi e Roland Trebicka.  

Është hartues i përmbledhjes antologjike të fabulës shqiptare si dhe fitues i mjaft çmimeve kombëtare e ndërkombëtare, ku spikatin: çmimi i parë në konkursin kombëtar të 45-vjetorit të Çlirimit (1989); çmimi "La Fonten" nga Ambasada Franceze në Tiranë (1995); çmimi “Libri më i mirë për fëmijë në gjuhën shqipe” (Maqedoni, 1996); çmimi i Karrierës (1996); medalja e argjendtë në konkursin ndërkombëtar "Il faro d'Argento" (Itali, 1998); medalja e argjendtë nga Biblioteka Ndërkombëtare e Poezisë (SHBA, 2002); medalja “Naim Frashëri i argjendtë” akorduar nga Presidenti i Republikës (2005); lista e Nderit e IBBY-t (Kinë, 2006).  

Ka studiuar e hulumtuar në fushë të fabulës në Greqi, Itali, Francë, Gjermani, SHBA, Bullgari, Rumani, Zvicër, Austri, Egjipt, Maqedoni, Kosovë, Mali i Zi, Çeki, Kinë.  

Është anëtar i Shoqatës Botërore të Fabulistëve si dhe i Shoqatës  Ndërkombëtare të Shkrimtarëve për Fëmijë e të Rinj.  

## Tituj të veprave 
* Në verë dhe në dimër (1977)
* Veci, Veci mburraveci (1980)
* Zemërqeshur (1981)
* Vogëlushi ynë Tan (1984)
* Në kopshtin zoologjik (1984)
* Lepuri që bën shaka (1985)
* Tosi me fustan (1987)
* Kush e hëngri mjaltin? (1988)
* Gjelkokoshi zgjon derrkucin (1989)
* Bilbili dhe gjinkalla (1990)
* Fabula (1992)
* Teli dembeli (1993)
* Tori piktori (1994)
* Mjau, mjau! (1994)
* Ham, ham! (1994)
* Ki, ki, ki! (1995)
* Çamarrokët (1995)
* 201 fabula (1995)
* Dhelpra doganiere (1995)
* Ç'është? (1995)
* Lepurush vjedhacaku e qen qimekuqi (1995)
* Ka, ka, ka! (1996)
* Mak, mak! (1996)
* Dhelpra e Trojës (1996)
* La volpe di Troia/Le renard de Troie (1996)
* Kukafshehthi (1996)
* Mos u nxeh! (1997)
* Kafshët flasin (1997)
* Bubi, beci dhe kaleci (1997)
* Viçi dhe kërriçi (1998)
* Tri të vërtetat (1998)
* Ngriva, shkriva (1998)
* 1111 fabula (1999)
* Fables/fabula 1 (1999)
* Fables/fabula 2 (1999)
* Fables/fabula 3 (1999)
* Papagalli pinguin (2000)
* Derri, derri... (2000)
* A pig with three legs (2000)
* A camel at the Eiffel (2000)
* The fox of Troy (2000)
* 201 kryefabula (2000)
* Derri me tri këmbë (2001)
* Gërvisht e gërvisht (2002)
* Fabula erotike (2002)
* Zëra në shtratin e shpirtit tim (2002)
* Mikrofabula (2003)
* Lakuriqi lakuriq (2004)
* Fabula të zgjedhura (2004)
* Miss dhia (2005)
* Dhelpra e Trojës-përzgjedhje shkollore (2005)

**Bashkëpunime letrare:**
* Antologjia e fabulës shqiptare (1989)
## Shiko edhe